Despre Satu Mare

Se afla in partea de nord-vest a Romaniei, foarte aproape de Maramures, una dintre cele mai promovate zone turistice din tara, dar si de grantiele cu Ungaria si Ucraina. Aici traiesc romani, maghiari, ucrainieni, romi şi șvabi germani. Desi nu este la fel de cunoscut ca vecinul sau, judetul a fost binecuvantat cu peisaje pitoresti, opt rezervatii natural cu păduri de frasin și pin, cu dune de nisip, și heleșteie, stațiuni cu ape termale, obiective istorice si cladiri ce pot satifisface gusturile oricărui drumeț. Zona de câmpie a județului Satu Mare dispune de un potențial deosebit de favorabil pentru dezvoltarea turismului balneo-climateric prin apele termale din Câmpia și Dealurile Vestice cu proprietăți terapeutice.

Satu Mare

Satu Mare este unul dintre cele mai interesante orase din Ardeal. Se afla in zona de campie de la baza unor munti vulcanici stinsi si este traversat de Somes.

Printre cele mai cunoscute obiective turistice din resedinta judetului se numara Muzeul Judetean, Muzeul de Arta, Biserica Romano-Catolica si Biserica Reformata cu lanturi, Templul Mare, Hotelul Dacia, Turnul Pompierilor, Statuia Lupoaica, Palatul Administrativ, „Ștrandul Nord Vest Termal Park” și aqua park-ul „Aqua Star”.

Turnul Pompierilor a fost ridicat in anii 1903-1904. Are o inaltime de 47 de m si datorita inaltimii a fost folosit pentru prevenirea si localizarea incendiilor

Biserica Reformata cu lanturi din Satu-mare a fost construita la inceputul secolului al XIX-lea in stil baroc. Este numita si biserica cu lanturi din cauza stalpilor legati cu lanturi forjate cu care este imprejmuita. Pe langa faptul ca adaposteste obiecte bisericesti mult mai vechi, este de remarcat ca in turnul sau se afla cel mai vechi clopot din Satu Mare.

Palatul Administrativ a fost gandit ca o replica a “zgârie norilor” pe care Ceauşescu îi vedea în serialul Dallas. Construit pe malul râului Someş, este sediul politic şi administrativ al judeţului. Mult timp a fost cea mai înaltă clădire din România. In prezent a ramas cea mai inaltă clădire din Ardeal, iar în ţară este depasita doar de Casa Presei Libere si Tower Center International. Din pacate, cea mai mare parte a lumii nu are acces pe acoperis pentru a se bucura de panorama orasului.

Templul Mare este un lacas de cult evreiesc din municipiul Satu Mare. A fost ridicat la finalul secolului al XIX-lea in stil maur pe locul primei sinagogi din oras.

Catedrala romano-catolică din Satu Mare are hramul „Înălțarea Domnului” și este în prezent monument istoric. In 5 săli de-ale catedralei se afla o expoziție de artă bisericească, haine bisericești, potire sau relicvarii, dar și obiecte de artă: picturi, sculpturi.

Baia comunala se afla in partea de nord-vest a Gradinii Romei. A fost construita la inceputul secolului al XX-lea pe locul fostei bai comunale care fusese distrusa de timp. A oferit servicii demne de un spa modern: baie cu aburi, băi cu vane și băi de tratament.

Muzeul Județean deține colecții de arheologie (preistorică, dacică, medievală), istorie (exponate legate de istoria breslelor, unelte, lăzi, sigilii, documente, carte veche, memorialistică), etnografie (instalații țărănești, mobilier tradițional românesc, șvăbesc, ucrainean și maghiar, podoabe, icoane pe sticlă și lemn, costume populare, textile utilitare și decorative, ceramică, fotografii, etc

Muzeul de Artă din Satu Mare este gazduit intr-o cladire ridicata in stil neogitic in secolul al XIX-lea, numita si Casa Vécsey. Expozitia are la baza tablourile unui Pictor local Aurel Popp, colectia fiind imbogatita ulterior cu alte opere ale unor artisti plastici românești din secolul XX si contemporani.

Statuia Lupoaicei, intalnita adesea pe meleagurile patriei, de la Galati la Bucuresti si targu Mures, este o copie a celebrei statui „Lupa Capitolina” din Roma. Ea îi evidențiază pe Romulus și Remus, cei doi întemeietori legendari ai Romei, ingrjiti in copilarie de o lupoaică. Pe stâlpul susținător se găsesc trei medalioane turnate cu chipul lui Traian, Decebal și Ferdinand I.

Hotelul Dacia, amplasat in centrul municipiului pe locul vechii primarii, atrage privirile prin fatada plina de detalii, cu figurine umane, flori, stucaturi si stema orasului. A fost realizat in urma unui concurs, in stil secession si a fost declarant la Bienala de la Viena din 1903 cel mai frumos hotel din acea vreme.

Pista de karting de la Ciuperceni este cea mai mare din nord-vestul ţării, iar pasionatii de viteza si senzatii tari au ocazia să se antreneze pentru competiţiile naţionale şi internaţionale.

Cladirea Teatrului de Nord este construita in 1892 in stil neoclasic. Sala de spectacole are 450 de locuri si este decorata in stucco, design specific sfarsitului secolului XIX. Scena de tip italian este prevazuta cu fosa pentru orchestra.

Complexul Aquastar este primul și unicul complex acvatic de 4 stele al judetului. Vizitatorii se pot răsfăța într-un ansamblu complex de bazine, iar apa are temeperatura perfectă de 30-32 grade Celsius. Acesta este dotat cu 5 piscine exterioare, doua piscine interioare, sistem de hidro-aeromasaj, de tip jacuzz, 8 saune, o zonă pentru hidroterapie, kinetoterapie şi masaj, o sală fitness, spaţii de joacă pentru copii.

**Negresti-Oas**

Orașul Nergrești-Oaș este considerat „capitala” Țării Orașului.

Muzeul Țării Orașului

**Statiunea Tasnad**

Cea mai cunoscuta statiune cu ape curative din judetul Satu Mare, Tasnad este vizitata, de la an la an, de tot mai multi turisti romani si straini. Statiunea dispune de 3 bazine cu ape calde termale bogate in minerale, un bazin cu apa rece, precum si diferite spatii de agrement si de cazare. Apele de aici sunt recomandate pentru cura externa in diverse afectiuni reumatismale, neurologice, ginecologice, dermatologice,posttraumatice, dar si pentru tonifiere si intretinere a conditiei fizice.

Tasnad este, de asemenea, un mare tezaur cultural, gazduind Muzeul Orasenesc, amenajat în Castelul Cserey-Fischer, unde sunt prezentate etnografia, istoria si arheologia zonei Tășnadului, dar si Biserica Reformata, un monument istoric realizat in stil gotic tocmai in 1476.

**Carei**

Castelul Karolyi din Carei, aflat la cca 35 km de Satu Mare, este de departe cel mai vizitat obiectiv turistic al județului Satu Mare, înregistrând anual zeci de mii de vizitatori. O arhitectură superbă amplastă în centrul unui valoros parc dendrologic, în asociere cu un trecut istoric plin de culoare a făcut ca această fostă reședință a marilor grofi să devină atractivă pentru o arie mare de turiști. Constructia cladirii a avut loc in anul 1482, cu scopul de a deveni o locuinta destul de solida pentru Karoly Laszlo. In aproape 100 de ani, mai exact in anul 1592, Karoly Mihaly a incercat sa transforme castelul intr-o cladire mai rezistenta care sa faca fata cotropirilor straine. Zidurile de dimensiuni destul de mari, dar si santul exterior care avea rolul de protectie in fata strainilor atacatori oferea o mare siguranta locuitorilor cetatii. Cu toate acestea, in timp castelul a fost aparat de o armata destul de puternica, zidurile sale fiind inconjurate de un numar destul de mare de soldati. In prezent, castelul gazduieste cladirea unui muzeu de istorie si cea a unui muzeu de stiinte ale naturii, precum si o biblioteca destul de importanta pentru orasul Carei. De jur impreujurul lui putem admira un parc destul de frumos amenajat, respectand parca acelasi stil ornamental ca si cel al cladirii – stilul baroc. Din cauza unui furt care a avut loc la castel in anul 1918, in ziua de azi se mai gasesc putine obiecte de arta din perioada familiei Karolyi. Printre tablourile ramase se numara o pictura cu contele Karolyi Laszlo realizata in anul 1680, pe cand acesta era prefect al comitatului Satmarului. Pe langa obiectele celebrei familii, in expozitiile de arta de la castel mai pot fi observate piese de mobilier de epoca provenite de la diferite castele din Europa, trofee din Africa de Sud si figuri de ceara.

In Carei există un complex cu apă termală ce include mai multe bazine și se spune că deține cel mai mare topogan din țara noastră. Băile termale de la Carei sunt vizitate atât pentru agrement, cât și pentru tratarea unor afecțiune reumatologice.

Mediesu Aurit

La Mediesu Aurit a fost descoperit in a doua jumatate a secolului al XX-lea cel mai mare centru ceramic din Europa barbară, cu peste 200 de cuptoare.

Ruinele castelului Lonyai din comuna Mediesu Aurit, 21 km de municipiul Satu Mare, a fost construit de Sigismund Lonyai in 1630 pe locul unei fortificatii din secolul al XIII-lea. Castelul a fost construit din 4 aripi de cladiri dispuse continuu in jurul unei curti centrale, prevazut cu bastioane in forma de pana (prismatice la colturi), el are o expresiva fatada principala, dominata central de un turn octogonal situat deasupra gangului portii. Dupa ce castelul a trecut prin proprietatea mai multor familii, in anul 1940 este cumparat de regele Carol II si restaurat si transformat in spital militar, iar in 1945 este incendiat iar. Din acea perioada castelul ramane in paragina pana astazi, chiar daca este clasat ca monument istoric. Denumirea localității vine de la o legendă care spune că în castelul medieval exista o cameră aurită.

În afara Castelului Lónyai, în localitate se mai pot vizita și: Conacul Boross (construit în 1869 de Ignácz Boross) și Conacul Grosz (construit în sec. XIX de Edward Grosz), în cel din urmă funcționând în prezent Primăria. În localitate se poate degusta și faimoasa pălincă Zetea.

**Cetatea Ardud**

Cetatea Ardudului a fost construita in secolul XV, de catre nepotul lui Dragos Voda, principele Bartolomeu Dragfy si a fost una dintre cele mai puternice cetati din nordul Transilvaniei. Dupa Marea Unire din 1918 cetatea s-a distrus, locuitorii luand caramizile pentru construcții proprii. Din cele 4 turnuri initiale, in prezent se pastreaza unul din turnuri, refacut in anul 1896, in stil neogotic. In anii comunismului, turnul a fost folosit ca punct de observatie pentru pompieri.Invaluita de misterul legendei unei printese blestemate (fiica lui Francisc Rakoczi al II-lea), cetatea a ajuns sa fie sursa de inspiratie pentru romane si o mare atractie pentru pasionatii de castele bantuite.

**Muzeu Motilor**

Muzeul Moților din localitatea Scărişoara Nouă cuprinde o colecție de obiecte și documente legate de viața de zi de zi a moților din Apuseni. Amenajat în două clădiri, include expoziția etnografică și o o colectie de documente și fotografii ce prezintă istoria locului, a regiunii și a moților, din perioada daco-romană și până la Avram Iancu. Între cele două clădiri se află o statuie cu bustul eroului moț Horea.

**Muzeul memorial Ady Endre**

În localitatea Ady Endre se află Muzeul Memorial Endre Ady, dedicat unuia dintre cei mai cunoscuți poeți maghiari din Transilvania. Muzeul include casa parinteasca a poetului, cu o parte din obiectele, tablourile, bijuteriile și mobilierul familiei, precum și documente și fotografii ce prezintă viața personală și profesională a poetului. In curtea muzeului s-a păstrat fântâna cu cumpănă a familiei și tot aici există o statuie ce prezintă bustul, sculptat în bronz, al lui Ady Endre.

**Hodod**

În localitatea Hodod se află două castele, construite în secolul al XVIII-lea, ce aparțin familie Wesselényi. Primul dintre ele, Castelul Wesselényi a fost construit începând din anul 1761, din ordinul soților Ferenc Wesselényi, baron de Hodod și contesa Zsuzsanna Rhédey, lucrările de ridicare a lui fiind continuate de către fiul lor, Farkas Wesselényi și soția acestuia Júlia Bethlen. În prezent castelul se află în proprietatea unui antreprenor maghiar după ce a fost cumpărat de la moștenitorii familie.

Cel de-al doilea castel, Castelul Degenfeld, a fost construit și oferit drept cadou de nuntă baronului József Wesselényi de Hadad, fiul mai mare al baronului Farkas Wesselényi, cu ocazia căsătoriei sale cu Ráhel Kendeffy. În prezent castelul adăpostește un centru cultural reformat și, anual, aici se organizară o tabără de creație și o tabără de dansuri populare.

În afara celor două castele, în Hodod poate fi admirată și o biserică reformată construită în stil gotic în secolul al XV-lea.

Rezervatii naturale

Pe teritoriul judetului puteți vizita opt arii naturale protejate de lege unde veți descoperi numeroase obiective turistice rare sau unice în țară. Cele opt arii protejate din Satu Mare sunt: Cursul inferior al Râului Tur, ce se întinde pe teritoriul localităților Călinești-Oaș, Turulung și Micula; Dunele de nisip din localitatea Foieni, Heleșteiele de la Moftinu Mic, Mlaștina Vermuș din localitatea Sanislău, Pădurea de frasini din Urziceni, Pădurea cu pini Comja din Rașca, Pădurea Runc din localitatea Borlești și Tinoavele din Munții Oaș, ce aparține administrativ de localitatea Cămărzana.

Mânăstirea Țeghea

Este unul dintre cele mai importante obiective turistice din regiune. Fiind situată chiar în mijlocul maramureșenilor, Mânăstirea Țeghea nu avea cum să nu împrumute de-a lungul timpului o parte din cultura și tradițiile din regiune. Odată ajunși aici nu avem cum să nu admirăm frumusețea clădirilor, construite în stil maramureșean. În timp, Mânăstirea Țeghea a devenit un adevărat complex monahal, având în alcătuire o biserica din lemn, un altar în care se țin slujbe vara, o casă monahală, câteva ateliere de pictura și croitorie. Mânăstirea Țeghea adăpostește moaștele celor 40 de mucenici care au îndurat în Iezerul Sevastiei. Mânăstirea Țeghea poarta hramul Nasterii Maicii Domnului, fiind o mânâstire de măicuțe. În atelierele de croitorie și pictura măicuțele realizează adevărate opere de artă, picturi bisericești, dar și straie monahale. Mânăstirea Țeghea nu are o istorie destul de îndelungată în spate, întrucât construcția sa a avut loc în anul 1995.

**Tuneluri secrete**

schelete de uriaşi, comori de aur şi alfabete necunoscute. Destul de multe oraşe din România au legende urbane care menţionează existenţa, în sub­teran, a unor tuneluri ce leagă diverse locuri din ţară. Un astfel de tunel ar exista, de pildă, sub regiunea Satu Mare, şi ar lega castelele din Medieşu Aurit şi zona oraşelor Ardud şi Carei.

Între anii 1620 şi 1657, Zsigmond Lonyai a construit Castelul Lonyai din Medieşu Aurit. De sub acest castel ar porni un tunel se­cret, care traversează râul Someş pe dedesubt. Tu­nelul realiza legătura cu castelul din Ardud, de la care porneşte un alt tunel subteran spre castelul din Carei, iar scopul acestor tuneluri era acela de a oferi o cale de salvare în caz de asediu.

Conform spuselor local­ni­cilor, tu­ne­lul trecea pe sub Someş, în dreptul po­dului De­ce­bal. Când vechiul pod a fost aruncat în aer, în timpul unor lucrări în zonă, pirotehniştii au găsit tunelul exact la piciorul podului, unde în prezent se ridică sediul Finanţelor Publice. Tunelul de cărămidă era înalt de un metru şi jumătate şi permitea depla­sa­rea unui atelaj cu cai. Legendele locale spun că şi Pin­tea Viteazul ar fi folosit tunelul, după ce a fugit din în­chi­soarea Sătmarului.

Tunelul Izvor, care traversează Muntele Pădu­chio­su, este unul dintre cele mai misterioase tuneluri ale României. Conform legendelor locale, în interiorul acestuia ar fi îngropate un vagon cu o locomotivă şi rămăşiţele a o sută de oameni. În 1914, Administraţia CFR a aprobat construirea magistralei Târgovişte – Pietroşiţa – Sinaia, care includea şi proiectul Tune­lului Izvor. Construcţia a fost încre­din­ţată firmei in­ginerului de origine aus­triacă Iulius Berger.

**cripta familiei Karolyi din localitatea Căpleni**

Unul dintre cele mai frumoase obiective turistice ale judeţului Satu Mare este cripta familiei Karolyi din localitatea Căpleni. Cripta este fabuloasă, iar sarcofagele arămite sunt lucrate cu mare măiestrie. În spatele altarului sculptat din marmura de Carrara se află o răstignire, operă a sculptorului florentin Pietro Bazzanti, monument sculptat dintr-o singură bucată de marmură. Tot aici se află blazonul original al familiei Karoly, cusut cu fir de aur la 1791.